සමාජ විරෝධී පෞරුෂ ආබාධය

සමාජ විරෝධී පෞරුෂ ආබාධය (ASPD හෝ APD) යනු අන් අයගේ අයිතිවාසිකම් නොසලකා හැරීමේ දිගුකාලීන රටාවකින් හඳුනාගත හැකි පෞරුෂ ආබාධයකි.  බොහෝ විට අපරාධ කිරීම, නැවත නැවත බොරු කීම, දුර්වල සැලසුම් කිරීම, ආක්‍රමණශීලී හැසිරීම්, අන් අයගේ ආරක්ෂාව පිළිබඳ අවධානයක් නොදීම සහ අන් අයට හානි සිදු කිරීමෙන් පසු පවා ඒ ගැන එතරම් තැකීමක් නොකිරීම වැනි හැසිරීම් ඉතිහාසයක් ඇත.  මෙම ආබාධය ආශ්‍රිත සංකූලතා අතර විරැකියාව සහ සියදිවි නසා ගැනීම් වැනි ගැඹුරු බලපෑම් ද පවතින බව දක්වා ඇත.  

අවදානම් සාධක අතර පවුල් ඉතිහාසය, දරිද්‍රතාවය සහ ළමා අපයෝජනය හෝ ළමයින් නොසලකා හැරීම ඇතුළත් වේ.   අවම වශයෙන් වයස අවුරුදු 15 සිට මේ රෝග ලක්ෂණ දක්නට ලැබෙන අතර හැසිරීම් ආබාධ එම වයසට පෙර සිටම පවතී.  විධිමත් රෝග විනිශ්චය සඳහා වයස අවුරුදු 17 ට වැඩි අයෙකු වීම අවශ්‍ය වේ.  සමාජ විරෝධී පෞරුෂ ආබාධයේ රෝග ලක්ෂණ මනෝ ව්‍යාධිය, සමාජ ව්‍යාධිය සහ සමාජ විරෝධී පෞරුෂ ආබාධය (DPD) ආදී ලෙසද නම් කර ඇත.  එය ක්ලස්ටර් බී වර්ගයේ පෞරුෂ ආබාධයකි . 

මේ සඳහා නිශ්චිත ප්‍රතිකාරයක් නොමැති අතර, රෝග ලක්ෂණ වැඩිදියුණු කිරීමට පමණක් උත්සාහ කෙරේ.  රෝහල්ගත කිරීම ප්‍රයෝජනවත් බව සොයාගෙන නොමැත.  සමාජ විරෝධී පෞරුෂ ආබාධය දී ඇති වසරක් තුළ පුද්ගලයින්ගේ 0.2% සිට 3.3% දක්වා බලපායි.  කාන්තාවන්ට වඩා පිරිමින්ට තුන් ගුණයකින් පමණ වැඩි පුර බලපායි.   පිරිමි ජනගහනය තුළ මත්පැන් අනිසි භාවිතය හේතුවෙන් ඇතිවන ආබාධ අනුපාතය 70% ට වඩා වැඩි විය හැකිය.   එමෙන්ම මෙම තත්වය වයසින් සමඟ අඩුවිය හැකි අතර,  බලපෑම් ලැබූ පුද්ගලයින් ප්‍රචණ්ඩත්වය හේතුවෙන් මිය යාමට වැඩි අවදානමකට ලක් වේ. 

 ආශ්‍රිත 

Category:Translated from MDWiki